লিখিত বক্তব্যে উল্লেখ্য করা হয়, বাবুল সরকার এক সময় গাড়ী হেলপার থেকে ড্রাইভার হয়। এর পর শ্রমিক নেতা হয়েছে দীর্ঘ দিন ধরে মানিকগঞ্জে পরিবহন থেকে চাঁদা আদায় করে আসছে। বাস, মাইক্রোবাস, টেম্পু, হ্যালোবাইক ও সিএনজি থেকে প্রতিদিন গড়ে ৬ থেকে ৭ লাখ টাকা চাঁদা আদায় করে। চাঁদা না দিলে গাড়ীতে মাদক রেখে পুলিশ দিয়ে হয়রানি করে মালিকদের কাছ থেকে টাকা আদায় করে। জোড় করে গার্মেন্টস ব্যবসায় মালিকদের গাড়ী পাঠিয়ে ওই টাকা আত্মসাত করে। চাঁদাবাজি করে বাবুল সরকার নামে বেনামে কয়েকটি ফ্ল্যাট ও গাড়ী মালিক হয়েছে। সে একজন বিএনপি কর্মী হয়ে জেলা আওয়ামীলীগের যুগ্ম সাধারণ সম্পাদক কাজী এনায়েত হোসেন টিপু ও জামাত সমর্থিত নজরুল ইসলাম নজুকে দিয়ে অবৈধ কমিটি করে পরিবহন থেকে চাঁদাবাজি করে রাতা রাতি কোটি কোটি টাকার মালিক হয়েছে। সে তার ভাই লাভলু ভাগ্নে পলাশ ও বিলাশকে দিয়ে মাদক ব্যবসা পরিচালনা করছে।